ખેતવાડીની આ ગલીઓમાં સ્ટેનલેસ સ્ટીલની હોલસેલ માર્કે‍ટ આવેલી છે. દરેક મકાનમાં મોટા ભાગે ભોંયતળિયે સ્ટેનલેસ સ્ટીલની ઇન્ડસ્ટ્રિયલ યુઝમાં લેવાય એવા સળિયા, પટ્ટીઓ, રાઉન્ડ, પ્લેટ વગેરેની દુકાનો આવેલી છે; જ્યારે ઉપરના માળાઓ પર રહેણાક આવેલા છે. નાની અને સાંકડી ગલીઓમાં વેપારીઓ અને રહેવાસીઓ દ્વારા બન્ને બાજુ તેમનાં વાહનો પાર્ક કરવામાં આવે છે જેને કારણે વચ્ચેથી વાહનો પસાર થવા માટે બહુ ઓછી જગ્યા બચે છે. એમાં વળી ઘણી વાર વેપારીઓને ત્યાં લોડિંગ અન-લોડિંગ કરતા ટેમ્પો પાર્ક થયેલા હોય છે એટલે રાહદારીઓને ચાલવા માટે જગ્યા જ બચતી નથી. તેમણે રસ્તા પર જ વચ્ચે ચાલવું પડે છે. મુખ્યત્વે સિનિયર સિટિઝનો, મહિલાઓ અને બાળકોને એને કારણે ભારે પરેશાની ભોગવવી પડે છે.